nahid-hub/BLUGE-bengali-wikipedia-section-title-prediction huggingface dataset:
নাইওবিয়াম এবং কিছু নাইওবিয়াম সংকর ধাতু শারীরবৃত্তীয়ভাবে নিষ্ক্রিয় এবং কম শারীরবৃত্তিক প্রতিক্রিয়া সৃষ্টি করে। এই কারণে পেসমেকারের মতো কৃত্রিম ও প্রতিস্থাপনীয় যন্ত্রে নাইওবিয়াম ধাতু ব্যবহৃত হয়। [[সোডিয়াম হাইড্রোক্সাইড|সোডিয়াম হাইড্রোক্সাইডের]] সাথে নাইওবিয়াম বিক্রিয়া করে একটি সছিদ্র আস্তরণ সৃষ্টি করে যা [[অসোইন্টিগ্রেশন]] রোগ নিরাময়ে ব্যবহৃত হয়।

টাইটেনিয়াম, ট্যানটালাম এবং অ্যালুমিনিয়ামের মতো নাইওবিয়ামকে তাপ প্রয়োগে [[অ্যানোডীকরণ|অ্যানোডে রূপান্তর]] ("বিকারক ধাতু [[অনোডীকরণ]]") করা যায়, যা থেকে গহনায় বর্ণিল ছটা সৃষ্টি করা হয়। এক্ষেত্রে ধাতুর নিম্ন অ্যালার্জেনিক ক্রিয়া ধর্মটি অত্যন্ত গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. নাইওবিয়াম-ভিত্তিক সংকরসমূহ
titleB. ঔষধ ও গহনা শিল্প
titleC. ইতিহাস
titleD. অতিপরিবাহী চুম্বক
উত্তর: titleB
ক্রিকেট খেলা থেকে অবসর নেয়ার পর তিনি আইসিসি কর্তৃক ম্যাচ রেফারি নিযুক্ত হয়েছিলেন। স্কটিশ স্পোর্টস হল অব ফেমের সূচনায় অনেকের সাথে তার নামও অন্তর্ভুক্ত হয়েছিল। ১৯৭৫ সালে ডেনিস উইজডেন কর্তৃক বর্ষসেরা ক্রিকেটার নির্বাচিত হন। এছাড়াও তিনি কেন্ট কাউন্টি ক্রিকেট ক্লাবের সভাপতি ছিলেন। ২০১৩ সালে নববর্ষের সম্মাননায় ক্রীড়াক্ষেত্রে উল্লেখযোগ্য অবদান রাখায় তিনি অর্ডার অব দ্য ব্রিটিশ এম্পায়ার (ওবিই)-রূপে মনোনীত হন।

সঠিক অনুচ্ছেদ শিরোনাম কোনটি?
titleA. বিতর্কিত ভূমিকা
titleB. দেহাবসান
titleC. সম্মাননা
titleD. খেলোয়াড়ী জীবন
উত্তর: titleC
বাংলাদেশের প্রথম নারী হিসেবে এভারেস্ট জয়ী নিশাত মজুমদার ২০০৩ সালে এভারেস্ট বিজয়ের ৫০ বছর পূর্তিতে বাংলাদেশ অ্যাস্ট্রোনমিক্যাল অ্যাসোসিয়েশনের আয়োজনে বাংলাদেশের সর্বোচ্চ চূড়া (৩,১৭২ ফুট) কেওক্রাডং জয় করেন। ২০০৬ সালের মার্চে বিশ্ব নারী দিবস উপলক্ষে বিএমটিসি আয়োজিত বাংলাদেশের নারী অভিযাত্রী দলের সঙ্গে ফের কেওক্রাডং চূড়ায় ওঠেন তিনি। একই বছরের সেপ্টেম্বরে বিএমটিসি আয়োজিত নারী অভিযাত্রী দলের সঙ্গে তিনি এভারেস্ট বেস ক্যাম্প (১৭ হাজার ৫০০ ফুট উচ্চতা) ট্র্যাকিংয়ে অংশ নেন। এরপর ২০০৭ সালের মে মাসে বিএমটিসির অর্থায়নে দার্জিলিংয়ের হিমালয়ান মাউন্টেনিয়ারিং ইনস্টিটিউট থেকে মৌলিক পর্বতারোহণ প্রশিক্ষণ নিয়ে ২০০৭ সালের সেপ্টেম্বরে হিমালয়ের মেরা পর্বতশৃঙ্গ (২১ হাজার ৮৩০ ফুট) জয় করেন। এভারেস্ট অভিযানের প্রস্তুতি হিসেবে পরের বছরের মে মাসে হিমালয়ের সিঙ্গুচুলি পর্বতশৃঙ্গে (২১ হাজার ৩২৮ ফুট) ওঠেন। একই বছরের সেপ্টেম্বরে তিনি ভারতের উত্তর কাশীর গঙ্গোত্রী হিমালয়ের গঙ্গোত্রী-১ পর্বতশৃঙ্গে (২১ হাজার ফুট) বাংলাদেশ-ভারত যৌথ অভিযানে অংশ নেন। নিশাত ২০০৯ সালের এপ্রিলে পৃথিবীর ৫ম উচ্চতম শৃঙ্গ মাকালুতে (২৭ হাজার ৮৬৫ ফুট) ভারত-বাংলাদেশ যৌথ অভিযানে অংশ নেন। গতবছরের অক্টোবরে বিএমটিসি আয়োজিত হিমালয়ের চেকিগো নামের একটি শৃঙ্গেও সফল অভিযানে যান । 

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. বিভিন্ন অভিযান
titleC. কর্মজীবন
titleD. এভারেস্টের চূড়ায়
উত্তর: titleB
চলচ্চিত্রের প্রধান ভূমিকা শাকিব খান ও নোলক চরিত্রের জন্য চুক্তিবদ্ধ হন শাকিব খান ও পরীমনি। এটি শাকিব খানের বিপরীতে পরীমনির দ্বিতীয় চুক্তিবদ্ধ চলচ্চিত্র এবং মুক্তিপ্রাপ্ত প্রথম চলচ্চিত্র। এর আগে ২০১৪ সালে "ধূমকেতু" চলচ্চিত্রের জন্য শাকিব খানের বিপরীতে চুক্তিবদ্ধ হয়েছিলেন তিনি। চলচ্চিত্রে একটি বিশেষ আমন্ত্রিত অতিথি চরিত্রে অপু বিশ্বাসের অভিনয়ের কথা থাকলেও শেষ পর্যন্ত তিনি অভিনয় করেন নি, তার পরিবর্তে চিত্রনায়িকা ইয়ামিন হক ববি অভিনয় করেন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. মুক্তি
titleC. অভিনয়শিল্পী নির্বাচন
titleD. সমালোচনামূলক প্রতিক্রিয়া
উত্তর: titleC
কুইন্স এবং অ্যান রবার্ট জ্যাকস টারগোট উভয়ই, ব্যারন ডে লুনে স্বীকার করেছেন যে কৃষকদের উৎপাদন প্রক্রিয়া শুরু করার জন্য মূলধন প্রয়োজন ছিল এবং উভয়ই উৎপাদনশীলতা বৃদ্ধির জন্য প্রতিটি বছরের লাভের কিছু ব্যবহার করার সমর্থক ছিলেন। যখন তারা তাদের পণ্য উত্পাদনের সময় শ্রমিকদের বজায় রাখার জন্য মূলধন প্রয়োজন ছিল। টুরগট স্বীকৃতি দেন যে ভূমি মালিকানা ব্যতীত অন্য কিছু করার জন্য মূলধন ব্যবহার করে সুযোগ খরচ এবং ঝুঁকি আছে এবং তিনি "অর্থনীতির কৌশলগত ফাংশন" হিসাবে কাজ করে আগ্রহকে উত্সাহ দেন।
সঠিক অনুচ্ছেদ শিরোনাম কোনটি?
titleA. বিনিয়োগ মূলধনের
titleB. আয় কমানো
titleC. পরবর্তী উন্নয়ন
titleD. ব্যক্তিত্ব এবং লাইসেজ-ফায়ার
উত্তর: titleA
সর্বমঙ্গলা মন্দিরের নিত্যপুজো ও ধারাবাহিকতা বজায় রাখতে রাজবংশের শেষ যুবরাজ উদয়চাঁদ মহতাব ট্রাস্ট কমিটি গঠন করেন।তাঁর পুজো প্রায় সাড়ে তিনশো বছরেরও বেশি পুরোনো। সর্বমঙ্গলার ঘট প্রতিষ্ঠার মধ্যে দিয়ে শারদোৎসবের আনুষ্ঠানিক সূচনা করা হয়ে থাকে পূর্ব বর্ধমানে।কুমারি পুজাও হয়। বাদ্যযন্ত্র সহকারে বিশাল শোভাযাত্রায় ঢল নামে পুণ্যার্থীদের। দেবী সর্বমঙ্গলার ঘটপূর্ণ জল নিয়ে ঘোড়ার গাড়ি নানা পথ পরিক্রমা করেন । শোভাযাত্রা সর্বমঙ্গলা মন্দিরে এসে পৌঁছতেই বাদ্যযন্ত্র, শাঁখ, ঘণ্টা, কাঁসি ও হুলুধ্বনির মধ্যে দিয়ে দুর্গাপুজোর ঘট প্রতিষ্ঠা করা হয়।
সঠিক অনুচ্ছেদ শিরোনাম কোনটি?
titleA. পুজো
titleB. কিংবদন্তি
titleC. মন্দির
titleD. মূর্তি
উত্তর: titleA
শাহজাহান সিরাজ বাংলাদেশের স্বাধীনতা সংগ্রাম ও মুক্তিযুদ্ধের অন্যতম সংগঠক। মুক্তিযুদ্ধের সময় যাদের ‘চার খলিফা’ বলা হতো শাহজাহান সিরাজ ছিলেন তাদেরই একজন। ১৯৭১ সালের ১ মার্চ তিনি সিরাজুল আলম খান, শেখ ফজলুল হক, আব্দুর রাজ্জাক, তোফায়েল আহমেদ, আবদুল কুদ্দুস মাখন, নূরে আলম সিদ্দিকী, আ স ম আবদুর রব প্রভৃতি ছাত্রনেতাদের পাশাপাশি স্বাধীন বাংলা ছাত্র সংগ্রাম পরিষদ গঠনে অগ্রণী ভূমিকা রেখেছিলেন। ১৯৭১ সালের ২রা মার্চ ঢাকা বিশ্ববিদ্যালয়ের বটতলায় স্বাধীন বাংলাদেশের পতাকা উত্তোলন করেন আ স ম আবদুর রব। সেখান থেকেই পরবর্তী দিনে স্বাধীনতার ইশতেহার পাঠের পরিকল্পনা করা হয়। সিদ্ধান্ত অনুযায়ী ৩ মার্চ ১৯৭১ পল্টন ময়দানে বিশাল এক ছাত্র জনসভায় বঙ্গবন্ধুর সামনে স্বাধীনতার ইশতেহার পাঠ করেছিলেন শাজাহান সিরাজ। এরপর যুদ্ধ শুরু হলে তিনি সশস্ত্র যুদ্ধ চলাকালীন সময়ে ‘বাংলাদেশ লিবারেশন ফোর্স’ (বিএলএফ) বা মুজিব বাহিনীর কমান্ডার হিসেবেও দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে ভূমিকা
titleB. জন্ম ও পরিবার
titleC. রাজনৈতিক জীবন
titleD. ব্যক্তিগত জীবন
উত্তর: titleA
আলবার্তো ২০শ শতাব্দীর বিশ্বদলের সদস্য ছিলেন। ২০০৪ সালে পেলে কর্তৃক ঘোষিত শতাব্দীর সেরা জীবিত খেলোয়াড়কে নিয়ে গঠিত ফিফা ১০০ তালিকায় স্থান পান। ব্রাজিলিয়ান ফুটবল মিউজিয়াম হল অব ফেমে অন্তর্ভুক্ত করা হয়েছিল ও মার্কিন যুক্তরাষ্ট্র জাতীয় ফুটবল হল অব ফেমের সদস্য ছিলেন তিনি।

জানুয়ারি, ২০১৩ সালে আলবার্তোকে ২০১৪ সালের ফিফা বিশ্বকাপের ছয় দূতের একজনরূপে মনোনীত করা হয়। ব্রাজিলে অনুষ্ঠিত ঐ প্রতিযোগিতায় তার সাথে ছিলেন রোনালদো, বেবেতো, মারিও জাগালো, আমারিল্ডো ও মার্তা।

সঠিক অনুচ্ছেদ শিরোনাম কোনটি?
titleA. সম্মাননা
titleB. দেহাবসান
titleC. প্রারম্ভিক জীবন
titleD. কর্মজীবন
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৩ নং মানবাজার (এসটি) বিধানসভা কেন্দ্রটি মানবাজার-১ এবং পুঞ্চা সমষ্টি উন্নয়ন ব্লক এবং ছাতুমাদার, ডালডালি এবং মঙ্গুরিয়া লালপুর গ্রাম পঞ্চায়েত গুলি হুরা সমষ্টি উন্নয়ন ব্লক এর অন্তর্গত।

মানবাজার (এসটি) বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. নির্বাচনী ফলাফল
titleC. ১৯৫১-১৯৭২
titleD. এলাকা
উত্তর: titleD
১ মে ১৭৮৭ খ্রিস্টাব্দে ময়মনসিংহ জেলা গঠিত হয় যার প্রথম কালেক্টর ছিলেন মিঃ এফ লি গ্রোস। এর আগে খাগডহর ইউনিয়নের বেগুনবাড়ীর কোম্পানির কুঠিসহ বিভিন্ন জায়গায় কাচারী বসত। কুঠি ব্রহ্মপুত্রের ভাঙনে বিলীন হলে শহরের উত্তর অংশে খাগডহরে কাচারী স্থাপনের উদ্যোগ নেওয়া হয়। কিন্তু ব্রহ্মপুত্র নদের ভাঙ্গনের কারণে সেই উদ্যোগও ভেস্তে যায়। পরবর্তীতে কিশোরগঞ্জ জেলার হোসেনপুরের দক্ষিণে কাওনা নদীর তীরে ‘দগদগা’ নামক প্রাচীন বাণিজ্যকেন্দ্রে জেলা শহর স্থাপন করার উদ্যোগ নেওয়া হয়। ঐ অঞ্চলের জমিদাররা এই সিন্ধান্তের বিরোধিতা করে। কর্তৃপক্ষ তাই ১৭৯১ সালের সেপ্টেম্বর মাসে সেহড়া মৌজায় নাসিরাবাদ নাম দিয়ে জেলা শহরের পত্তন হয় । শহর স্থাপিত হওয়ার পর ৮ই এপ্রিল ১৮৬৯ খ্রিস্টাব্দে পৌরসভা গঠিত হয় নাসিরবাদ মিউনিসিপ্যালিটি। বঙ্গদেশে এটি প্রথম এবং উপমহাদেশে এটি ছিল দ্বিতীয় পৌরসভা। মি. আরপর্চা ছিলেন পৌরসভার প্রথম অফিসিয়াল চেয়ারম্যান। প্রথম নন অফিশিয়াল চেয়ারম্যান ছিলেন চন্দ্রকান্ত ঘোষ। কালেক্টরেট ভবন ছিল ময়মনসিংহ শহরের কেন্দ্রবিন্দু। ১৭৮৭ খ্রিস্টাব্দে সরকারী ডাক ব্যবস্থার প্রচলন করা হয়। ১৮৮৭ খ্রিস্টাব্দে জেলা বোর্ড গঠন করা হয়। প্রথম সরকারি চিকিৎসা কেন্দ্র চালু করা হয় ১৭৯১ খ্রিস্টাব্দে। ময়মনসিংহ শহর থেকে প্রথম মুদ্রিত পুস্তক প্রকাশিত হয় ১৮১৫ খ্রিস্টাব্দে। ১৮৪৬ খ্রিস্টাব্দে প্রতিষ্ঠিত হয় প্রথম ইংরেজি স্কুল। ময়মনসিংহ জিলা স্কুল প্রতিষ্ঠা করা হয় ১৮৫৩ খ্রিস্টাব্দে। জেলার প্রথম আদম শুমারী পরিচালিত হয় ১৮৮৩ খ্রিস্টাব্দে। টেলিগ্রাফ অফিস স্থাপন ১৮৮৬ খ্রিস্টাব্দে। । ঢাকা-ময়মনসিংহ রেলপথ চালু ১৮৮৯ খ্রিস্টাব্দে, এবং ময়মনসিংহ-জগন্নাথগঞ্জ রেলপথ চালু হয় ১৮৬৫ সনে। ১৯০৫ সালে নাসিরবাদ নাম বদলে ময়মনসিংহ পৌরসভা নামকরণ হয়। ১৯১০ সালে পৌরসভার একতলা পাকা ভবন নির্মাণ হয় যেটি এখনো ব্যবহৃত হচ্ছে।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতাযুদ্ধে ময়মনসিংহ শহর
titleB. ইতিহাস
titleC. নামকরণ
titleD. সাংস্কৃতিক প্রতিষ্ঠান
উত্তর: titleB
বুদাইকে সাধারণত একজন স্থূল, টাক মাথার এবং পড়নে ঢিলাঢালা প্রার্থনার পোশাক পরিহিত ব্যক্তি হিসেবে উপস্থাপন করা হয়। তার চটের কাপড়ে তার বৈশিষ্ট্য ফুটিয়ে তুলা হয়, যেখানে তাকে সাধারণত দরিদ্র কিন্তু আত্মতুষ্ট অবস্থায় দেখতে পাওয়া যায়। তাকে প্রায় চিত্তাকর্ষক করে ফুটিয়ে তুলা হয় বা কোমলমতি ছোটদের অনুসরণ করতে দেখা যায়। তার অবয়ব আত্মসন্তুষ্টির প্রতীক হিসেবে প্রায় চীনা সংস্কৃতির সকল ক্ষেত্রেই দেখা যায় 

সঠিক অনুচ্ছেদ শিরোনাম কোনটি?
titleA. লোকসাহিত্য
titleB. বৰ্ণনা
titleC. বৌদ্ধ
titleD. বিশ্বাস এবং বুদাই উপাসনা
উত্তর: titleB
১৯৫৭ সালে, চেচেনদের নিজেদের বাড়িতে ফেরার অনুমতি দেওয়া হয়। চেচেন-ইঙ্গুশ স্বায়ত্বশাসিত সোভিয়েত সমাজতান্ত্রিক প্রজাতন্ত্র পুনর্নির্মাণ করা হয়। ১৯৫৮ সালে একটি রাশিয়ান নাবিক এবং একটি ইঙ্গুশ তরুণের মধ্যে একটি মেয়েকে নিয়ে দ্বন্দ্ব হয়, যাতে রাশিয়ান মারাত্মকভাবে আহত হয়। এই ঘটনাটি দ্রুত জাতিগত দাঙ্গার রূপ নেয়। স্ল্যাভিক জনতা চেচেন এবং ইঙ্গুশদের আক্রমণ করে এবং ৪ দিনএই ধরে এই অঞ্চলে ব্যাপক লুটপাট চালায়। জাতিগত সংঘর্ষ ১৯৬০ এর দশক জুড়ে চলেছিল, এবং ১৯৬৫ সালে ১৬টি সংঘর্ষের খবর নথিবদ্ধ হয়েছিল, যাতে ১৮৫ জন মারাত্মক আহত হয়েছিল এবং ১৯ জনের মারাত্মক আঘাতে মৃত্যু হয়েছিল। ১৯৬০ সালের শেষের দিকে, এই অঞ্চল শান্ত হয় এবং চেচেন-রাশিয়ান সংঘাত প্রায় বন্ধ হয়ে যায়। এরপর ১৯৯০ সালে সোভিয়েত ইউনিয়নের বিভাগের পর চেচেন যুদ্ধ শুরু হয়।
সঠিক অনুচ্ছেদ শিরোনাম কোনটি?
titleA. শেখ মনসুর বিদ্রোহ ও পরবর্তীকাল ১৭৮৫-১৭৯৪
titleB. উৎপত্তি
titleC. জাতিগত সংঘর্ষ (১৯৫৮–৬৫)
titleD. রাশিয়ান গৃহযুদ্ধ এবং সোভিয়েত সময়ের
উত্তর: titleC
মাহমুদুল ইসলাম ১৯৬১ সালে রংপুর বারে তার কর্মজীবন শুরু করেছিলেন পরে ১৯৬৭ সালে হাইকোর্টে তালিকাভুক্ত হন। তিনি আইনজীবী বীরেন্দ্রনাথ চৌধুরী এবং তারপরে সৈয়দ ইশতিয়াক আহমেদের সাথে জুনিয়র হিসাবে কাজ করেছিলেন। ১৯৭২ সালে তিনি বাংলাদেশের সুপ্রিম কোর্টের আপিল বিভাগের আইনজীবী হিসাবে তালিকাভুক্ত হন। তিনি ১৯৭২ সাল থেকে ১৯৭৬ সাল পর্যন্ত সহকারী অ্যাটর্নি জেনারেল হিসাবে দায়িত্ব পালন করেছেন। তিনি ১৯৯৮ থেকে ২০০১ সাল পর্যন্ত অ্যাটর্নি জেনারেল হিসাবে দায়িত্ব পালন করেছিলেন। 

মাহমুদুল ইসলাম ""বাংলাদেশের সাংবিধানিক আইন"", ""নাগরিক কার্যবিধির আইন" এবং" "সংবিধির বিবরণ এবং দলিল" শিরোনামের বই লিখেছেন। ""

সঠিক অনুচ্ছেদ শিরোনাম কোনটি?
titleA. পেশা
titleB. ব্যক্তিগত জীবন
titleC. মৃত্যু
titleD. প্রাথমিক জীবন এবং শিক্ষা
উত্তর: titleA
চাতলপাড় ইউনিয়নের আয়তন ৫,৮৩৯ একর (২৩.৬৩ বর্গ কিলোমিটার)। এটি নাসিরনগর উপজেলার সর্ব-পশ্চিমে অবস্থিত। উপজেলা সদর থেকে সড়কপথে এ ইউনিয়নের দূরত্ব প্রায় ৪১ কিলোমিটার। এ ইউনিয়নের পূর্বে ভলাকুট ইউনিয়ন ও সরাইল উপজেলার পাকশিমুল ইউনিয়ন, দক্ষিণে সরাইল উপজেলার পাকশিমুল ইউনিয়ন ও অরুয়াইল ইউনিয়ন, পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন এবং উত্তরে মেঘনা নদী ও কিশোরগঞ্জ জেলার অষ্টগ্রাম উপজেলার বাঙ্গালপাড়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন ও অবস্থান
titleB. জনসংখ্যার উপাত্ত
titleC. খাল ও নদী
titleD. প্রশাসনিক কাঠামো
উত্তর: titleA
বিপ্লবী সংগঠনে মেয়েদের সদস্য করার ব্যাপারে নিষেধাজ্ঞা ছিল। বিপ্লবীদের প্রতি মা, নিজের বোন এবং অন্যান্য নিকট আত্নীয় ছাড়া অন্য মেয়েদের সাথে মেলামেশা না করার নির্দেশ ছিলো মাষ্টার’দা সূর্য সেনের। পরে তিনি এই নির্দেশ শিথিল করেন। এতে পরবর্তীতে কল্পনা দত্ত ও প্রীতিলতা ওয়াদ্দেদার বিপ্লবী সংগঠনে যোগ দেন।

সঠিক অনুচ্ছেদ শিরোনাম কোনটি?
titleA. বিপ্লবী সংগঠনে মেয়েদের অংশগ্রহণ
titleB. শেষ দিনগুলো এবং ফাঁসির বিবরণ
titleC. সূর্য সেনের বিপ্লবী জীবন
titleD. ইউরোপীয় ক্লাব আক্রমণ
উত্তর: titleA
১৯২০-এর দশক থেকে ১৯৪৬ সাল পর্যন্ত সিরিয়া এবং লেবাননে ফরাসীরা শাসন করেছে।

সিরিয়ার গ্রেট রিভোল্টের সময় ফরাসি সেনাবাহিনী দামেস্ক ও এর গ্রামাঞ্চলে নিজেদের কর্তৃত্ব প্রতিষ্ঠা করে। এসময় তারা ৭,০০০ বিদ্রোহীদের মেরে ফেলে এবং আরো ১০০,০০০ নিরপরাধ মানুষকে ঘরছাড়া করে। ১৯২৬ সালে, দামেস্কের মিলিটারি কোর্ট কারণ দর্শানো ছাড়াই ৩৫৫ জন সিরীয়কে মৃত্যুদন্ড দেয়। আবসান্তিয়াতে শতাধিক সিরীয়কে মৃত্যুদন্ড দেয়া হয়। এছাড়াও বিভিন্ন মেয়াদে কারাদন্ড দেয়া হয়, এমনকি কঠোর পরিশ্রমের ভিত্তিতে যাবজ্জীবন কারাদন্ডও দেয়া হয়।

সঠিক অনুচ্ছেদ শিরোনাম কোনটি?
titleA. মানবাধিকারের ইতিহাস
titleB. ফরাসী শাসন (১৯২০–১৯৪৬)
titleC. বিচার পদ্ধতি
titleD. ১৯৪৮ এর পরবর্তী সময়
উত্তর: titleB
মহাকাশ ভ্রমণের পরে, গ্যাগারিন পৃথিবীজুড়ে খ্যাতি লাভ করেন এবং তিনি বহু দেশে ভ্রমণ করেন। সোভিয়েত ইউনিয়ন প্রথম রাষ্ট্র যা মহাকাশে মানুষ পাঠিয়েছে এটি প্রচার করতে তিনি ইতালী, জার্মানি, কানাডা, ব্রাজিল, জাপান এবং ফিনল্যান্ড ভ্রমণ করেন। ভস্টক ১ এর সফলতার তিন মাস পরে তিনি যুক্তরাজ্যে ভ্রমণ করেন, এ সময় তিনি লন্ডন এবং ম্যানচেস্টার শহর ভ্রমণ করেন, যা পরবর্তীতে তিনি সস্নেহে স্মরণ করতেন।

সঠিক অনুচ্ছেদ শিরোনাম কোনটি?
titleA. সোভিয়েত মহাকাশ কার্যক্রমে কর্মজীবন
titleB. দেহাবসান
titleC. সোভিয়েত বিমান বাহিনীতে কর্মজীবন
titleD. খ্যাতিমান হয়ে ওঠা
উত্তর: titleD
রাজশাহী জেলার উত্তর-পশ্চিম কোণে জেলা শহর থেকে ৩০ কি. মি. দূরে শিবনদী এবং বিলকুমারীর পশ্চিমপাড়ে বরেন্দ্রভূমির প্রাণকেন্দ্রে তানোর উপজেলা । ‘তানোর ’ শব্দটি তানর হতে উদ্ভূত । ‘ তানর ’ অর্থ তান-রহিত অর্থাৎ জীবন-স্পন্দনহীন, নিস্প্রভ ও নিরানন্দ জনপদ। পুরাকালে গাছপালাহীন মরুপ্রায় এ অঞ্চলে জনপদ বলতে তেমন কিছুই ছিল না । কালের আবর্তে ধীরে ধীরে গড়ে ওঠে আজকের এ জনপদ ‘তানোর ’ যা একটি শস্যশ্যামল খাদ্য ভান্ডার বিশেষ । এখানে অনেকগুলো আদিবাসী গ্রাম রয়েছে এবং তারা এখানে স্বাচ্ছন্দ্যে বসবাস করে। তানোরে অনেক প্রাচীন কাল থেকে সাঁওতাল আদিবাসী গোত্রের জনগণ বাস করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. যোগাযোগ
titleC. শিক্ষা
titleD. জনপ্রিয় সংস্কৃতিতে
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৩ নং হাবিবপুর (এসটি) বিধানসভা কেন্দ্রটি বামনগোলা সমষ্টি উন্নয়ন ব্লক এবং আকতালি, বুলবুলচণ্ডি, জাজাইল, ধুমপুর, কান্তুরকা, বৈদ্যপুর, হবিবপুর এবং মঙ্গলপুর গ্রাম পঞ্চায়েত গুলি হাবিবপুর সমষ্টি উন্নয়ন ব্লক এর অন্তর্গত।

হাবিবপুর (এসটি) বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে মালদা লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ১৯৬২-১৯৭২
titleB. এলাকা
titleC. ১৯৭৭-২০০৬
titleD. ২০১১
উত্তর: titleB
২০১৬ সালের মে মাসে, রলিন্স ইংল্যান্ডের অনূর্ধ্ব -১৯ উন্নয়ন প্রোগ্রামে অন্তর্ভুক্ত ছিল। তিনি বছরের শেষের দিকে দুবাইতে একটি প্রশিক্ষণ শিবিরে অংশ নিয়েছিলেন এবং ২০১৬ সালের ডিসেম্বরে ইংল্যান্ডের অনূর্ধ্ব-১৯ দলের হয়ে ভারত সফরের জন্য নির্বাচিত হয়েছিলেন। টুর্নামেন্টের প্রথম আন্তর্জাতিক ম্যাচে, ভারত অনূর্ধ্ব-১৯ দলের বিপক্ষে, রলিন্স ব্যাটিং অর্ডারে ষষ্ঠ স্থানে এসে আটটি বাউন্ডারি এবং পাঁচটি ছক্কা সহ ৮৮ বল থেকে অপরাজিত ১০৭ রান করেছিলেন। ভারতের ইনিংসে দশ ওভার থেকে ৪৬ রান দিয়ে ২টি উইকেট সংগ্রহ করেছিলেন তিনি। দুটি খেলা পরে, রলিন্স ১০৬ বলে ৯৬ রান করেছিলেন এবং আট ওভার বোলিং করে ৩০ রানের বিনিময়ে ২টি উইকেট নিয়েছেন।

সঠিক অনুচ্ছেদ শিরোনাম কোনটি?
titleA. বারমুডা
titleB. প্রাথমিক জীবন এবং ঘরোয়া কর্মজীবন
titleC. ইংল্যান্ড অনূর্ধ্ব-১৯
titleD. আন্তর্জাতিক ক্যারিয়ার
উত্তর: titleC
হিমেজি দুর্গের ধবধবে সাদা রঙ এবং দুর্গের গঠনের সাথে উড্ডয়নোন্মুখ পাখির কথিত সাদৃশ্যের জন্য একে "হাকুরো-জো" (সাদা ইগ্রেট দুর্গ) এবং "শিরাসাগি-জো" (সাদা সারস দুর্গ)-ও বলা হয়। বিদেশী ও জাপানি চলচ্চিত্রে দুর্গটিকে বহুবার দেখানো হয়েছে। এই সমস্ত উদাহরণের মধ্যে আছে জেম্‌স বণ্ড ধারাবাহিকের চলচ্চিত্র "ইউ ওনলি লিভ টোয়াইস" (১৯৬৭) এবং আকিরা কুরোসাওয়ার "কাগেমুশা" (১৯৮০) ও "রান" (১৯৮৫)। "শোগুন" ধারাবাহিকে (১৯৮০) সামন্তযুগীয় ওসাকা দুর্গের প্রতিনিধিত্ব করেছে হিমেজি দুর্গ, কারণ ওসাকা দুর্গের পার্শ্ববর্তী দুর্গপ্রাকার সমূহ বর্তমানে নষ্ট হয়ে গেছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. লোককথা ও কিংবদন্তি
titleC. সাংস্কৃতিক প্রভাব
titleD. প্রতিরক্ষা ব্যবস্থা
উত্তর: titleC
১৮৭৫ সালে ফেনী  মহকুমা প্রতিষ্ঠিত হলে  তার সদর দপ্তর গড়ে তোলা হয় এই রাজাঝির দীঘির পাড়ে । দীঘির পাড়ে বর্তমানে ফেনী সদর থানা, ফেনী কোর্ট মসজিদ,অফিসার্স ক্লাব,জেলা পরিষদ পরিচালিত শিশু পার্ক সহ ন্যাশনাল হার্ট ফাউন্ডেশন গড়ে উঠেছে ।এ দীঘিটি ফেনীর ঐতিহাসিক ও দর্শনীয় স্থানের একটি।

দীঘিটি ফেনী শহররের গুরুত্বপূর্ণ তিনটি রাস্তা

সঠিক অনুচ্ছেদ শিরোনাম কোনটি?
titleA. নামকরণ
titleB. বর্ণনা
titleC. ইতিহাস
titleD. অবস্থান
উত্তর: titleB
প্রকৃতি চট্টোপাধ্যায় ছিলেন চিত্রশিল্পী জলধিচন্দ্র (চিত্র 1.12) এবং শান্তা মুখোপাধ্যায়ের কন্যা, যিনি ছিলেন যতীন্দ্রমোহন ঠাকুরের নাতি। তিনি দেবী দৃশ্য, কৃষ্ণলীলা থেকে পুতুল সমেত শিশু, বুদ্ধের জীবন এবং জলরঙে রবীন্দ্রনাথের গল্পের চিত্রাঙ্কন করেছিলেন। তিনি প্লাস্টার অফ প্যারিস, রেশমের ওপর চিত্রশিল্প, ল্যাকার এবং এনামেলের কাজে দক্ষ ছিলেন। তার সূচীশিল্প এবং আল্পনার কাজ প্রকাশনায় দৃশ্যমান হয়েছিল।

সঠিক অনুচ্ছেদ শিরোনাম কোনটি?
titleA. শান্তা দেবী (১৮৯৩-১৯৮৪)
titleB. মেহেরবানু খানম (১৮৮৫-১৯২৫)
titleC. প্রকৃতি চট্টোপাধ্যায় (১৮৯৫-১৯৩৪)
titleD. রোকেয়া সুলতানা (জন্ম ১৯৫৮)
উত্তর: titleC
অধিকাংশ সমালোচকই ছবিটির প্রশংসা করেছেন। রিভিউ সংগ্রাহক ওয়েবসাইট রটেন টম্যাটোস-এ ছবিটির রেটিং ৯০%। আইএমডিবি-তে রেটিং ৮.৫। "রিলভিউস"-এর জেমস বেরার্ডিনেলি বলেন, "এটা মনোযোগ দাবী করে, আমাদেরকে চিন্তা করতে বাধ্য করে, কেউই একে ফেলে দিতে পারে না। এসব কারণেই "আ ক্লকওয়ার্ক অরেঞ্জ" কে আধুনিক সিনেমার একটি মাইলফলক হিসেবে স্বীকৃতি ইতে হবে।" নিউ ইয়র্ক টাইম্‌সের ভিনসেন্ট ক্যানবির মতে হররকে খুব সুন্দরভাবে উপস্থাপনের কারণে বিক্ষিপ্ত এই ছবিটি সফল মানবিক কমেডিতে পরিণত হয়েছে। তিনি আরও বলেন, এটা উষ্ণ ও ভালোবাসা উদ্রেক না করলেও পৃথিবী কোথায় দাড়িয়ে আছে তা ভালভাবে ফুটিয়ে তুলতে পারে। তিনি একে অন্যতম সেরা অস্বাভাবিক ও সজ্জাবিহীন সিনেমাটিক অভিজ্ঞতা হিসেবে আখ্যায়িত করেছেন।

অপরদিকে বেশ কয়েকজন সমালোচক ছবির বেশ নেতিবাচক সমালোচনা করেছেন। রজার ইবার্ট এদের মধ্যে অন্যতম। তার মতে, "ক্লকওয়ার্ক অরেঞ্জ একটি আদর্শগত বিশৃঙ্খলা, ভ্রমগ্রস্ত ডানপন্থী রূপকথা যা অরওয়েলীয় সতর্কবাণীর মুখোশ পরে থাকে"। অপর সমালোচক "ডেভিড কার" একে খারাপ সিনেমা আখ্যা দিয়ে বলেন, আমাদের প্রত্যেকের মধ্যে যে সুপ্ত ফ্রিড্‌রিশ নিচে বাস করে তার প্ররোচনাই এই ছবি ভাল লাগার কারণ। তার মতে, এ কারণেই ছবিটি জনপ্রিয়তা পেয়েছে।

সঠিক অনুচ্ছেদ শিরোনাম কোনটি?
titleA. কাহিনীসংক্ষেপ
titleB. সমালোচকদের প্রতিক্রিয়া
titleC. প্রশংসা
titleD. প্রতিক্রিয়া ও বিতর্ক
উত্তর: titleB
সত্যভামা ১৯৩৭ সালে দক্ষিণ ভারতের রাজ্য কেরালার পালক্কাড়ে, শোর্নুর শহরের নিকটবর্তী ভারতপুজার উপকূলে এক ক্ষুদ্র ব্যবসায়ী কৃষ্ণান নায়ার এবং গৃহবধূ আম্মিনী আম্মার ঘরে জন্মগ্রহণ করেছিলেন। তিনি খুব কম বয়সে, কেরালা কলামন্ডলমের একজন খণ্ডকালীন ছাত্রী হিসাবে কলামন্ডলম অচ্যুত ওয়ারিয়র এবং কলামন্ডলম কৃষ্ণকুট্টির অধীনে নৃত্য প্রশিক্ষণ গ্রহণ শুরু করেছিলেন। একই সাথে শোর্নুরের সরকারি উচ্চ বিদ্যালয়ে প্রথাগত পড়াশোনা করছিলেন তিনি। সেখান থেকে অষ্টম শ্রেণী পর্যন্ত পড়াশোনা সম্পূর্ণ করে, পূর্ণ সময়ের শিক্ষার্থী হিসেবে কলামন্ডলমে যোগ দেন তিনি।এরপরেই তিনি কলামন্ডলমের মূল কান্ডারি, কলামন্ডলমের প্রধান দীর্ঘকালীন নৃত্যশিক্ষক থোটাসেসি চিন্নাম্মু আম্মার অধীনে, মোহিনীঅট্টম নৃত্যধারা শিখতে শুরু করেছিলেন; যদিও অধ্যয়নের মূল লক্ষ্য ছিল ভারতনাট্যম সম্বন্ধে জ্ঞান লাভ করা। চিন্মাম্মু আম্মা চঞ্চুড়ুট্টি এবং টোড়িতে বিভিন্ন নাচের কৌশল যেমন আদাভু (মৌলিক চলন), চোলকেতু, জাতিস্বরম (শিরোনাম এবং বাদ্য নোট) ইত্যাদি শেখাতে থাকেন তরুণী সত্যভামাকে।

শীঘ্রই, এই কন্যা কিংবদন্তি মালায়ালাম কবি, কেরালা কলামণ্ডলামের প্রতিষ্ঠাতা, ভাল্লাথল নারায়ণ মেননের চোখে পড়েন; যিনি সত্যভামাকে বিদ্যালয়ের সম্মাননী প্রদানের জন্যে, আর্থিক বৃত্তি দিয়ে তার দক্ষতা লালন করেন।

প্রধান মঞ্চে সত্যভামার আত্মপ্রকাশ ১৯৫৫ সালে, তৎকালীন প্রধানমন্ত্রী জওহরলাল নেহেরুর সামনে কলামন্ডলমের রজতজয়ন্তী উদযাপনের সময় হয়েছিল।এছাড়া, এই প্রতিষ্ঠানে পরবর্তী ছয় বছরের অধ্যয়নের ফলে কলমন্ডলাম ট্রুপের অংশ হিসাবে তিনি সিঙ্গাপুর এবং মালয়েশিয়া ভ্রমণ করার সুযোগ পেয়েছিল, যেখানে তিনি ভরতনাট্যম, মোহিনীঅট্টম এবং কথাকলি পরিবেশন করেছিলেন। কোর্স শেষ করার পরে তিনি নবীন শিক্ষক হিসাবে কলামণ্ডলামে যোগদান করেন। ক্লাসিকাল নৃত্যের ডায়ন, কলমন্দলাম কল্যাণিকুট্টি আম্মা থেকেও তিনি প্রশিক্ষণ গ্রহণ করেছিলেন। তিনি ধ্রুপদী নৃত্যের মহীরুহ গুরু কলামন্ডলম কল্যাণীকুট্টি আম্মার থেকেও কিছুদিন প্রশিক্ষণ নিয়েছিল

এই সময়েই, সত্যভামার সাথে কথাকলি ব্যাকরণের গুরু হিসাবে বিবেচিত বিশিষ্ট কথাকলি গুরু কালামণ্ডলম পদ্মনাভন নায়ারের দেখা হয়েছিল। তাদের পরিচিতি শীঘ্রই একটি রোম্যান্টিক মোড় নেয় এবং তারা বিবাহবন্ধনে আবদ্ধ হন। সত্যভামা এবং পদ্মনাভান নায়ারের চার সন্তান ছিল, যাদের মধ্যে দুই কন্যা মোহিনীঅট্টম নৃত্যশিল্পী। তিনি ২০১৫ সালের ১৩ই সেপ্টেম্বর, পালক্কড়ের এক হাসপাতালে চিকিতসাধীন অবস্থায় ৭৭ বছর বয়সে শেষ নিঃশ্বাস ত্যাগ করেন।

সঠিক অনুচ্ছেদ শিরোনাম কোনটি?
titleA. প্রকাশনা
titleB. উত্তরাধিকার
titleC. জীবনী
titleD. কর্মজীবন
উত্তর: titleC
১৯২৫ সালে মওলানা আব্দুল হামিদ খান ভাসানী জয়পুরহাটের পাঁচবিবি উপজেলার জমিদার শামসুদ্দিন আহম্মদ চৌধুরীর মেয়ে আলেমা খাতুন ভাসানীকে বিবাহ করেন। যিনি (পীর মা হিসেবে খ্যাত) যিনি তার বাবা পাঁচবিবির জমিদার কর্তৃক পৈতৃক সুত্রে প্রাপ্ত সকল জমি মওলানা ভাসানীর জনকল্যাণমূলক কাজে (হক্কুল এবাদ মিশন) এ দান করেন।

সঠিক অনুচ্ছেদ শিরোনাম কোনটি?
titleA. ১৯৩০-১৯৫৯
titleB. পরিবার
titleC. ১৮৮০-১৯২৯
titleD. ১৯৭২-১৯৭৬
উত্তর: titleB
মঞ্চ ও চলচিত্রে অভিনয় করার উপরিও তিনি নাট্যকার রুপে বিখ্যাত ছিলেন। সংখ্যায় কম হলেও তার নাটক গুনমানবিশিষ্ট ছিল। তিনি নাটককে বেশি গুরুত্ব দিতেন। ইতিহাসবিজ্ঞ ডঃ সুর্য্যকুমার ভূঞার গ্রন্থ কোয়র বিদ্রোহে বর্ণনা করা আহোম স্বর্গদেউ চুন্যেওয়ার রাজত্বকালে সংঘটিত হওয়া বিদ্রোহকে কেন্দ্র করে তিনি ইতিহাসমূলক নাটক ভোগজরা রচনা করেন। তিনি অভিনয় করা প্রথম চলচ্চিত্র জয়মতীও ইতিহাসের উপরে আধারিত চলচ্চিত্র ছিল। জয়মতীর পরিচালক ছিলেন জ্যোতিপ্রসাদ আগরওয়ালা । স্থানীয় কাহিনীকে কেন্দ্র করে জ্যোতিপ্রসাদ শোনিত কুয়রী, লভিতা, কারেঙর লিগিরী ইত্যাদি চলচ্চিত্র নির্মাণ করেছিলেন। জ্যোতিপ্রসাদের পদানুসরন করে ফণী শর্মা অসমীয়া লোক ও সংস্কৃতির পরিচয় বহন করা নাটক রচনা করেছিলেন। ১৯৪৮ সনে সিরাজ চলচ্চিত্রের সফলতার পর তিনি সিরাজ নামক নাটক রচনা করার অনুপ্রেরণা পান। এর বিষয়বস্তু ছিল হিন্দু-মুসলমানের একতা। নাটকটির মুখ্য ভুমিকায় তিনি নিজেই অভিনয় করেন। ১৯৫০-১৯৬০ সনে তিনি নাটকটি বিভিন্ন স্থানে ১০০ বারের অধিক মঞ্চে প্রদর্শন করান। পুত্রের মৃত্যুর পর তিনি কিয় নামক নাটক রচনা করেন। কিয় নাটকটির মুলকাহিনী ছিল : একজন শিল্পী তার ব্যক্তিগত ও সামাজিক জীবন অন্যের মনোরঞ্জনের জন্য উৎসর্গ করেন কিন্তু তার বিনিময়ে সমাজ থেকে যৎসামান্য ক্ষতিপূরন পায় না। রাজনৈতিক ভ্রষ্টাচারকে কেন্দ্র করে তিনি নাগ-পাশ নামক নাটক রচনা করেন। তিনি কলা বজার নামক নাটক রচনা করে সামাজিক ন্যায় ও অসমতাকে নির্দেশন করেন।

সঠিক অনুচ্ছেদ শিরোনাম কোনটি?
titleA. চলচ্চিত্র জীবন
titleB. প্রারম্ভীক জীবন
titleC. নাটক জীবন
titleD. ফণী শর্মার আত্মজীবনী
উত্তর: titleC
আনোয়ারা উপন্যাসটি প্রথম প্রকাশিত হয় ১৯১৪ সনে। ১৯৫৬ সালে ‘আনোয়ারা’ সম্পর্কে ড. মুহম্মদ আবদুল হাই ও সৈয়দ আলী আহসান বাংলা সাহিত্যের ইতিবৃত্ত (আধুনিক যুগ) এ বলেছেন,

“জনপ্রিয়তা দিয়ে যদি কোন বইয়ের বিচার করতে হয়, তাহলে মোহাম্মদ নজিবর রহমান রচিত ‘আনোয়ারা’র দাবিই সর্বাগ্রে বিবেচ্য। ১৯১১ থেকে ১৪ সালের মধ্যে এ বইটি প্রথম প্রকাশিত হয়। ১৯৪৯ সালে এ বইটির ত্রয়োবিংশতি সংস্করণ প্রকাশিত হয়েছে এবং এ যাবৎ ‘আনোয়ারা’র দেড়লক্ষ কপি নিঃশেষিত হয়েছে।” 

১৯৬১ সালে (বাংলা ১৩৬৮ সনের চৈত্র মাসে) এর সাতাশতম সংস্করণ প্রকাশিত হয় এবং ঐ সময় পর্যন্ত এর সাড়ে পাঁচ লক্ষ কপি বিক্রয় হয় বলে জানা যায়। কলকাতা ও ঢাকা থেকে এ পর্যন্ত এ উপন্যাসের ৬০টিরও বেশি সংস্করণ প্রকাশিত হয়েছে। ‘আনোয়ারা' এক সময় পাঠ্য-তালিকাভুক্ত ছিল। 

নজিবর রহমান সাহিত্যরত্ন তাঁর উপন্যাসে তাঁর সমকালীন জীবন ও সমাজকে যথাযথভাবে তুলে ধরার চেষ্টা করেছেন। সে সময়কার মানুষের আশা-আকাঙ্ক্ষা, স্বপ্ন-কল্পনা ও স্খলন-পতনকে তিনি বাস্তবসম্মতভাবে রূপায়িত করতে সচেষ্ট হয়েছেন। তাছাড়া মানবজীবনের কতগুলো চিরায়ত মূল্যবোধ যেমন-প্রেম, ন্যায়পরায়ণতা ও মানুষের প্রতি মানুষের মমত্ববোধ ইত্যাদি তাঁর লেখায় যথাযথভাবে ফুটে উঠেছে। এসব কারণেই তাঁর রচনা সেসময়ে যেমন ব্যাপকভাবে সমাদৃত ও জনপ্রিয়তা লাভ করেছে, তেমনি তা চিরকালীন মানুষের কাছেও প্রশংসিত হয়েছে, বিশেষত তাঁর রচিত ‘আনোয়ারা' উপন্যাস বাংলা সাহিত্যে ক্লাসিক মর্যাদা পেয়েছে। 

সঠিক অনুচ্ছেদ শিরোনাম কোনটি?
titleA. পরিশিষ্ট
titleB. টেলিভিশন
titleC. রূপায়ণ
titleD. গ্রহণযোগ্যতা
উত্তর: titleD